Atvirųjų jaunimo centrų veiklos projektų finansavimo 2021 metais konkurso nuostatų

1 priedas

**(Deklaracijos forma)**

**PAREIŠKĖJO DEKLARACIJA**

\_\_\_\_\_\_\_\_\_\_\_\_\_

*(data)*

\_\_\_\_\_\_\_\_\_\_\_\_\_

*(sudarymo vieta)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­,­

(pareiškėjo vadovo ar jo įgalioto asmens pareigų pavadinimas, vardas ir pavardė)

tvirtinu, kad mano vadovaujamas (-a) / atstovaujamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pareiškėjo pavadinimas)

dalyvaujantis (-i) Jaunimo reikalų departamento prie Socialinės apsaugos ir darbo ministerijos (toliau – Departamentas) Atvirųjų jaunimo centrų veiklos projektų finansavimo 2021 metais konkurse:

1) nėra likviduojamas (-a), sudaręs (-iusi) taikos sutarties su kreditoriais, sustabdęs (-džiusi) ar apribojęs (-usi) savo veiklos;

2) paraiškos teikimo dieną nėra neįvykdęs (-džiusi) mokesčių ar socialinio draudimo įmokų mokėjimo įsipareigojimų (išskyrus įsipareigojimus ne didesnius kaip 150 eurų) pagal Lietuvos Respublikos teisės aktus;

3) pateikė projektą, kuris nebuvo finansuotas dalyvaujant kituose Departamento, Lietuvos Respublikos socialinės apsaugos ir darbo ministerijos (toliau – Ministerija), Ministerijai pavaldžių įstaigų ar viešosios įstaigos „Jaunimo tarptautinio bendradarbiavimo agentūra“ programų (projektų) finansavimo konkursuose;

4) pateikė projektą, kuris nebuvo finansuotas pagal Atvirųjų jaunimo centrų veiklos programų finansavimo 2020-2021 metais konkursą išskyrus tuos atvejus, kai Atvirųjų jaunimo centrų veiklos projektų finansavimo 2021 metais konkurse prašoma finansuoti kito padalinio, vykdančio atvirąjį darbą su jaunimu, veiklą, kurių nurodytos atvirųjų jaunimo centrų veiklų vykdymo teritorijos, vykdytojai nesutampa;

5) paraiškoje ir jos prieduose nepateikė klaidinančios arba melagingos informacijos;

6) paraiškoje pateikta informacija sukurta ir parašyta remiantis potencialių projekto dalyvių poreikiais, kaip unikalus ir kokybiškas pareiškėjo produktas;

7) pareiškėjas per paskutinius trejus metus iki paraiškos pateikimo Departamentui nebandė gauti konfidencialios informacijos arba daryti įtakos Departamento valstybės tarnautojams ir (ar) darbuotojams, komisijų nariams;

8) pareiškėjas turi konkurso nuostatuose nustatytus reikalavimus atitinkančius reikalingus žmogiškuosius išteklius ir tinkamus administracinius gebėjimus įgyvendinti projektą;

9) asmuo, turintis teisę veikti pareiškėjo vardu, neturi neišnykusio ar nepanaikinto teistumo už nusikaltimus, numatytus Lietuvos Respublikos baudžiamojo kodekso XXXIII skyriuje (nusikaltimai valstybės tarnybai ir viešiesiems interesams), taip pat už nusikaltimus, numatytus Lietuvos Respublikos baudžiamojo kodekso 205 straipsnyje (apgaulingas pareiškimas apie juridinio asmens veiklą), 206 straipsnyje (kredito, paskolos ar tikslinės paramos panaudojimas ne pagal paskirtį ar nustatytą tvarką), 207 straipsnyje (kreditinis sukčiavimas), 219 straipsnyje (mokesčių nesumokėjimas), 220 straipsnyje (neteisingų duomenų apie pajamas, pelną ar turtą pateikimas), 222 straipsnyje (apgaulingas apskaitos tvarkymas) bei 223 straipsnyje (aplaidus apskaitos tvarkymas);

10) gavęs (-usi) finansavimą projektui įgyvendinti, įgyvendindamas (-a) projektą, įsipareigoja nepažeisti Lietuvos Respublikos Konstitucijos, įstatymų ir kitų teisės aktų;

11) gavęs (-usi) finansavimą, įsipareigoja buhalteriją tvarkyti Lietuvos Respublikos teisės aktų nustatyta tvarka;

12) pareiškėjas užtikrina projekto įgyvendinimo laikotarpiu padengti patalpų, skirtų 2021 metams projekto veikloms vykdyti, komunalines paslaugas (šildymo, elektros energijos, vandens, nuotekų, kitoms patalpų priežiūros paslaugoms).

Man žinoma, kad jeigu mano pateiktoje deklaracijoje yra klaidinga ar melaginga informacija, pateikta paraiška bus atmesta arba sudaryta valstybės biudžeto lėšų naudojimo sutartis bus vienašališkai nutraukta.

Man žinoma, kad projektui skirtos lėšos negali būti naudojamos politinei reklamai pirkti, politinių partijų, politinės kampanijos dalyvių renginiams organizuoti bei kitai veiklai, skirtai politinėms partijoms, politinės kampanijos dalyviams propaguoti.

Patvirtinu, kad kartu su paraiška pateikti dokumentai, taip pat dokumentų užsienio kalba vertimai yra tikri.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

*(pareiškėjo vadovo ar jo įgalioto* *(parašas) (vardas ir pavardė)*

*asmens pareigų pavadinimas)*